VDSS Sodba Psp 82/2025
Sodna praksa Višjega delovnega in socialnega sodišča, 2025-05-07

Edo Škrabec (preds.), mag. Lilijana Strban (poroč.), mag. Biserka Kogej Dmitrovič

sorazmerni del starostne pokojnine - računanje zavarovalne in pokojninske dobe - gostota pokojninske dobe - mednarodni sporazum o socialni varnosti

Ker je tožnik dopolnil zavarovalno dobo po zakonodaji Republike Slovenije in Bosne in Hercegovine, se na podlagi določbe prvega odstavka 20. člena Sporazuma o socialnem zavarovanju med Republiko Slovenijo in Bosno in Hercegovino pri uveljavitvi, ohranitvi ali ponovni pridobitvi pravice do dajatev ti seštejeta, če se ne nanašata na isto obdobje. V kolikšni meri in kako se upošteva zavarovalna doba, pa določa zakonodaja pogodbenice, v kateri je zavarovanec dopolnil to zavarovalno dobo.

Pritožba se zavrne in se potrdi izpodbijana sodba sodišča prve stopnje.

1. Prvostopenjsko sodišče je z izpodbijano sodbo zavrnilo tožbeni zahtevek na odpravo odločbe toženca številka: ... z dne 7. 12. 2023 in na priznanje pravice do sorazmernega dela starostne pokojnine.

2. Zoper sodbo se pritožuje tožnik zaradi nepopolno in nepravilno ugotovljenega dejanskega stanja in nepravilne uporabe materialnega prava. Opozarja, da ima dopolnjenih 15 let in ne 14 let, 11 mesecev in 28 dni. Povzame predhodne upravne postopke in opozarja, da je zahtevo tožencu predložil po uradni poti nosilec bosansko-hercegovskega zavarovanja, ki ni ugotovil, da tožnik zaradi starosti in slabega zdravstvenega stanja uveljavlja pravico do invalidske pokojnine. S pritožbo ne zahteva več priznanja starostne pokojnine, temveč ob 65 letih in zdravstvenih težavah priznanje invalidske pokojnine.

4. Po preizkusu zadeve v skladu z drugim odstavkom 350. člena Zakona o pravdnem postopku (Ur. l. RS, št. 26/99 s spremembami; v nadaljevanju ZPP) pritožbeno sodišče ugotavlja, da je sodišče prve stopnje popolnoma in pravilno ugotovilo dejansko stanje in pravilno uporabilo materialno pravo. V postopku ni prišlo niti do drugih procesnih kršitev določb iz drugega odstavka 339. člena ZPP, na katere pazi pritožbeno sodišče po uradni dolžnosti.

5. Pritožbeno sodišče je v zadevi že odločalo. S sklepom Psp 118/2024 z dne 4. 9. 2024 je razveljavilo sodbo z opr. št. XII Ps 1215/2023 z dne 7. 5. 2024 in vrnilo zadevo sodišču prve stopnje v novo sojenje zaradi odprave nasprotja med ugotovitvami bosanskega nosilca zavarovanja in matično evidenco toženca glede obdobja zavarovanja v BiH od 20. 8. 2001 do 31. 8. 2001 in od 12. 5. 2022 do 31. 5. 2022.

Sodišče je ob upoštevanju napotkov pritožbenega sodišča ponovno presodilo.

6. Toženec je z dokončno odločbo številka: ... z dne 7. 12. 2023 zavrnil pritožbo zoper prvostopno odločbo z dne 1. 8. 2023, s katero je bila tožniku zavrnjena pravica do sorazmernega dela starostne pokojnine. V predsodnem postopku je ugotovil dejansko trajanje tožnikove zavarovalne dobe 11 let.

Sporna ni bila skupna slovenska (2 leti in 28 dni) in švicarska (1 leto in 11 mesecev) pokojninska doba, temveč izključno skupna bosansko-hercegovska pokojninska doba.

7. Sodišče prve stopnje je v 9. točki obrazložitve ustrezno povzelo zahtevane zakonske pogoje iz prvega odstavka 27. člena ZPIZ-2 za priznanje pravice do starostne pokojnine.

Ker je tožnik dopolnil zavarovalno dobo po zakonodaji Republike Slovenije in Bosne in Hercegovine, se na podlagi določbe prvega odstavka 20. člena Sporazuma o socialnem zavarovanju med Republiko Slovenijo in Bosno in Hercegovino

pri uveljavitvi, ohranitvi ali ponovni pridobitvi pravice do dajatev ti seštejeta, če se ne nanašata na isto obdobje. V kolikšni meri in kako se upošteva zavarovalna doba, pa določa zakonodaja pogodbenice, v kateri je zavarovanec dopolnil to zavarovalno dobo.

8. Sodišče je v 12. točki prepričljivo pojasnilo, da tožnik ni izpolnil z zakonom določene potrebne gostote pokojninske oziroma zavarovalne dobe, saj ugotovljena skupna zavarovalna doba v Bosni in Hercegovini 11 let in 2 dni temelji na napačnem izračunu bosanskega nosilca zavarovanja. Izračun toženca temelji na 135. členu ZPIZ-2

in glede obeh zavarovalnih obdobij potrjuje pravilnost ugotovitev toženca o dejanskem trajanju zavarovanja.

9. Nenazadnje pa tožnik ni ovrgel dodatnih ugotovitev toženca iz pripravljalne vloge 23. 10. 2024,

kjer je podrobno pojasnjen način izračuna pokojninske dobe za ves čas od uvedbe matične evidence, ki je bila uvedena s Temeljnim zakonom o pokojninskem zavarovanju (Ur. l. SFRJ, št. 15/64), ki je skladen s Pravilnikom o delovni knjižici (Ur. l. RS, št. 28/90 s spremembami).

Ta je v spornem obdobju zavarovanja od 20. 8. 2001 do 4. 2. 2002 v 15. členu določal, da se trajanje zaposlitve delavca ugotovi tako, da se odšteje podatek, vpisan v rubriko pod "datum sklenitve delovnega razmerja" od podatka, vpisanega v rubriko "datum prenehanja delovnega razmerja" in prišteje 1 dan.

Tem ugotovitvam po vsebini ne nasprotuje niti pojasnilo bosanskega nosilca zavarovanja z dne 21. 10. 2024.

Tudi kopija tožnikove delovne knjižice (B1), izkazuje za obdobje od 20. 8. 2001 do 4. 2. 2002 dejansko trajanje zavarovalne dobe le 5 mesecev in 15 dni.

10. Pravilen je dokazni zaključek v 13. točki obrazložitve, da predložena listina toženca o sporni dobi, ki je upoštevala podatke skladno z določbo 135. člena ZPIZ-2,

predstavlja javno listino (140. člen ZPIZ-2), tako da izračun trajanja obdobja zavarovanja od 20. 8. 2001 do 4. 2. 2002 in od 12. 5. 2022 do 3. 9. 2022 iz obrazca bosanskega nosilca zavarovanja (A3) zmotno presega dejansko trajanje zavarovanja za dva dneva.

11. Ker tožnikova zavarovalna doba v skupnem trajanju v BiH, Republiki Sloveniji in Švici znaša le 14 let, 11 mesecev in 28 dni, tožnik ne izpolnjuje zakonsko določenega pogoja za priznanje pravice do sorazmernega dela starostne pokojnine po prvem odstavku 27. člena ZPIZ-2, saj kljub dopolnitvi starosti 65 let nima dopolnjenih 15 let zavarovalne oziroma pokojninske dobe.

12. Sodišče je v 16. točki tudi pravilno izpostavilo, da je predmet presoje v tem socialnem sporu samo odločba toženca v mejah predsodnega odločanja, saj je toženec odločal o tožnikovi zahtevi za priznanje pravice do sorazmernega dela starostne pokojnine in ne invalidske pokojnine. Tožnikovo zatrjevanje izpolnjevanja pogojev za priznanje pravice do invalidske pokojnine bo podlaga za nov postopek pri tožencu (178. člen ZPIZ-2). Tožnik bo zoper odločitev toženca lahko uveljavljal pravno varstvo in nenazadnje zoper dokončno odločbo toženca, s katero ne bo soglašal uveljavljal tudi sodno varstvo.

13. Upoštevajoč obrazloženo je potrebno pritožbo na podlagi 353. člena ZPP kot neutemeljeno zavrniti in potrditi zavrnilno sodbo sodišča prve stopnje.

Skupna zavarovalna doba tožnika v BiH se po podatkih bosansko-hercegovskega nosilca zavarovanja v trajanju 11 let razlikuje s podatkom iz matične evidence toženca v trajanju 11 let in 2 dni.

Nosilec BiH invalidskega zavarovanja je ugotovil 11 let in 2 dni.

Ugotovljeno je bilo, da znaša skupna zavarovalna doba v Republiki Sloveniji, Švici in Bosni in Hercegovini 14 let, 11 mesecev in 28 dni, tožnik pa je ob vložitvi vloge za pridobitev pravice z dne 21. 10. 2022 dopolnil starost 65 let (rojen ... 1957).

Starost 65 let ob dopolnitvi najmanj 15 let zavarovalne dobe.

Zakon o ratifikaciji Sporazuma o socialnem zavarovanju med Republiko Slovenijo in Bosno in Hercegovino ter Administrativnega dogovora o izvajanju Sporazuma; (Ur. l. RS - Mednarodne pogodbe, št. 37/2008; v nadaljevanju Sporazum).

Zavarovalna doba dopolnjena v drugi pogodbenici, pa se upošteva le v dejanskem trajanju (tretji odstavek 20. člena Sporazuma).

Podobna določba je bila tudi v 194. členu ZPIZ-1, ki je začel veljati 1. 1. 2000.

Ki je veljal od 4. 8. 1990 do 1. 1. 2009.

Zaradi izenačevanja mesecev v skladu z določbo 135. člena ZPIZ-2, se šteje, da se vsi meseci štejejo za 30 dni, ne glede na dejansko število koledarskih dni v posameznem mesecu.

Da njihov podatek nujno ne temelji na delovni knjižici in ne sovpada z matično evidenco pri tožencu (iz matične evidence pri tožencu je razvidna skupna pokojninska oziroma zavarovalna doba v BiH le v trajanju 11 let).

Ki ureja računanje zavarovalne in pokojninske dobe.

5 mesecev in 16 dni namesto 5 mesecev in 15 dni ter 3 mesece in 23 dni namesto 3 mesece in 22 dni.

Sporazum o socialnem zavarovanju med Republiko Slovenijo in Bosno in Hercegovino - člen 20, 20/3

Zakon o pokojninskem in invalidskem zavarovanju (2012) - ZPIZ-2  - člen 27, 27/1, 135, 140, 178

Zakon o pokojninskem in invalidskem zavarovanju (1999) - ZPIZ-1  - člen 194

Pravilnik o delovni knjižici (1990) - člen 15

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.